**ΔΕΛΤΙΟ ΤΥΠΟΥ 27-12-2017**

**Με επιτυχία συνεχίζεται ο θεσμός του Μεταλυκειακού έτους-τάξης Μαθητείας των αποφοίτων ΕΠΑ.Λ. και στην Περιφερειακή Διεύθυνση Εκπαίδευσης Κεντρικής Μακεδονίας**

Με επιτυχία συνεχίζεται, για 2η σχολική χρονιά, η λειτουργία του νέου θεσμού του Μεταλυκειακού έτους – τάξης μαθητείας των αποφοίτων ΕΠΑΛ. Με την έναρξη νέων τμημάτων από το Δεκέμβριο του 2017, που προστέθηκαν στα ήδη λειτουργούντα από τον Οκτώβριο τμήματα, παρουσιάζεται σημαντική αύξηση μαθητευομένων και αντίστοιχων θέσεων μαθητείας στη Β΄ φάση, του σημαντικού αυτού θεσμού που αναβαθμίζει την επαγγελματική εκπαίδευση.

**Συγκεκριμένα στη Β΄ φάση εφαρμογής του θεσμού παρουσιάζεται αύξηση:**

**Α.** **Στις ειδικότητες που εντάχθηκαν**, από 7 το σχολικό έτος 2016-17, σε 16 το σχολικό έτος 2017-18.

**Β.** **Στον αριθμό των Επαγγελματικών Λυκείων στα οποία λειτουργούν τμήματα μαθητείας**, από 20 το σχολ. έτος 2016-17, σε 33 το σχολικό έτος 2017-18.

**Γ.** **Στον αριθμό των τμημάτων μαθητείας που λειτουργούν,** από 31 το σχολικό έτος 2016-17, σε 93 το σχολικό έτος 2017-18.

**Δ.** Στον αριθμό των μαθητευόμενων αποφοίτων ΕΠΑΛ που υπέγραψαν συμβάσεις μαθητείας με εργοδότες και συμμετέχουν στο Μεταλυκειακό έτος – τάξη μαθητείας, από 203 το σχολ. έτος 2016-17, σε 745 το σχολ. έτος 2017-18.

**Ε.** **Στον αριθμό των νομών της Περιφέρειας Κεντρικής Μακεδονίας και των αντιστοίχων Διευθύνσεων Β/θμιας Εκπ/σης που συμμετέχουν με Επαγγελματικά Λύκεια της περιοχής τους στο Μεταλυκειακό έτος – τάξης μαθητείας των ΕΠΑΛ,** από 5 το σχολ. έτος 2016-17, σε 7 το σχολ. έτος 2017-18. Προστέθηκαν οι νομοί Κιλκίς και Χαλκιδικής, με άμεσο αποτέλεσμα να υπάρχει 100% κάλυψη του θεσμού και στους 7 νομούς της Περιφέρειας Κεντρικής Μακεδονίας.

|  |
| --- |
| **ΠΔΕ ΚΕΝΤΡΙΚΗΣ ΜΑΚΕΔΟΝΙΑΣ** ΜΕΤΑΛΥΚΕΙΑΚΟ ΕΤΟΣ - ΤΑΞΗ ΜΑΘΗΤΕΙΑΣ ΕΠΑΛ (ΕΤΟΣ 2017) |
| ΣΧ.ΕΤΟΣ | ΕΙΔΙΚΟΤΗΤΕΣ | ΕΠΑ.Λ | ΤΜΗΜΑΤΑ ΜΑΘΗΤΕΙΑΣ | ΜΑΘHTΕΥΟΜΕΝΟΙ | ΣΥΜΜΕΤΕΧΟΝΤΕΣ ΝΟΜΟΙ ΠΕΡΙΦΕΡΕΙΑΣ |
| 2016-17 | 7 | 20 | 31 | 203 | 5 |
| **2017-18** | **16** | **33** | **93** | **745** | **7** |
| ΔΙΑΦΟΡΑ | **129%** | **65%** | **200%** | **267%** | **40%** |

|  |
| --- |
| **ΠΔΕ ΚΕΝΤΡΙΚΗΣ ΜΑΚΕΔΟΝΙΑΣ** ΜΕΤΑΛΥΚΕΙΑΚΟ ΕΤΟΣ - ΤΑΞΗ ΜΑΘΗΤΕΙΑΣ ΕΠΑΛ (ΕΤΟΣ 2017) |
|   | **ΘΕΣΕΙΣ ΜΑΘΗΤΕΙΑΣ** | **ΤΜΗΜΑΤΑ ΜΑΘΗΤΕΙΑΣ** |
| **ΔΙΕΥΘΥΝΣΗ Β/ΘΜΙΑΣ ΕΚΠΑΙΔΕΥΣΗΣ** | **Α΄ ΦΑΣΗ 2017** | **Β΄ ΦΑΣΗ 2017** | **ΣΥΝΟΛΟ ΕΤΟΥΣ** | **Α΄ ΦΑΣΗ 2017** | **Β΄ ΦΑΣΗ 2017** | **ΣΥΝΟΛΟ ΕΤΟΥΣ** |
| ΔΥΤΙΚΗΣ ΘΕΣ/ΝΙΚΗΣ | 8 | 214 | **222** | 1 | 22 | **23** |
| ΑΝΑΤΟΛΙΚΗΣ ΘΕΣ/ΝΙΚΗΣ | 46 | 174 | **220** | 7 | 19 | **26** |
| ΣΕΡΡΩΝ | 66 | 107 | **173** | 12 | 16 | **28** |
| ΠΕΛΛΑΣ | 29 | 73 | **102** | 4 | 11 | **15** |
| ΗΜΑΘΙΑΣ | 34 | 55 | **89** | 5 | 8 | **13** |
| ΠΙΕΡΙΑΣ | 20 | 48 | **68** | 2 | 6 | **8** |
| ΚΙΛΚΙΣ | 0 | 42 | **42** | 0 | 7 | **7** |
| ΧΑΛΚΙΔΙΚΗΣ | 0 | 32 | **32** | 0 | 4 | **4** |
| **ΣΥΝΟΛΑ** | **203** | **745** | **948** | **31** | **124** | **124** |

**ΣΤΑΤΙΣΤΙΚΑ ΣΤΟΙΧΕΙΑ ΓΙΑ ΤΗΝ ΜΑΘΗΤΕΙΑ 2017Β΄ ΣΤΗΝ Π.Δ.Ε. ΚΕΝΤΡΙΚΗΣ ΜΑΚΕΔΟΝΙΑΣ (ΟΚΤΩΒΡΙΟΣ & ΔΕΚΕΜΒΡΙΟΣ 2017)**

|  |  |
| --- | --- |
|  | **ΠΛΗΘΟΣ ΘΕΣΕΩΝ ΜΑΘΗΤΕΙΑΣ**  |
| **ΦΥΛΟ** | **ΔΕΚΕΜΒΡΙΟΣ** | **ΟΚΤΩΒΡΙΟΣ** | **ΣΥΝΟΛΟ** | **%** |
| **ΑΝΤΡΕΣ** | **171** | 291 | **462** | **62%** |
| **ΓΥΝΑΙΚΕΣ**  | **113** | 170 | **283** | **38%** |
| **ΣΥΝΟΛΟ** | **745** |   |
|  |  |  |  |  |
|   | **ΠΛΗΘΟΣ ΘΕΣΕΩΝ ΜΑΘΗΤΕΙΑΣ**  |
| **ΕΙΔΟΣ ΤΟΜΕΑ ΑΠΑΣΧΟΛΗΣΗΣ** | **ΔΕΚΕΜΒΡΙΟΣ** | **ΟΚΤΩΒΡΙΟΣ** | **ΣΥΝΟΛΟ** | **%** |
| **ΔΗΜΟΣΙΟΣ ΤΟΜΕΑΣ** | 149 | 152 | **301** | **40%** |
| **ΙΔΙΩΤΙΚΟΣ ΤΟΜΕΑΣ** | 135 | 309 | **444** | **60%** |
| **ΣΥΝΟΛΟ** | **745** |   |
|  |  |  |  |  |
|   | **ΠΛΗΘΟΣ** |
| **ΗΛΙΚΕΣ ΜΑΘΗΤΕΥΟΜΕΝΩΝ** | **ΔΕΚΕΜΒΡΙΟΣ** | **ΟΚΤΩΒΡΙΟΣ** | **ΣΥΝΟΛΟ** | **%** |
| **<25** | 257 | 403 | **660** | **89%** |
| **>25** | 27 | 58 | **85** | **11%** |
| **ΣΥΝΟΛΟ** | **745** |   |

Ιδιαίτερα σημαντικό για την ανάπτυξη του νέου θεσμού είναι το γεγονός πως τον έχει αγκαλιάσει η συντριπτική πλειοψηφία των εκπαιδευτικών στα σχολεία της Π.Δ.Ε. Κεντρικής Μακεδονίας. Θετικά επίσης είναι τα πρώτα σχόλια για το θεσμό από δημόσιους και δημοτικούς οργανισμούς καθώς και από ιδιώτες εργοδότες και κοινωνικούς φορείς οι οποίοι συμμετέχουν στο πρόγραμμα μαθητείας αποφοίτων ΕΠΑΛ.

Θέλουμε να ευχαριστήσουμε και να συγχαρούμε όλους και όλες που συνέβαλαν στην έναρξη και λειτουργία του προγράμματος μαθητείας στη Περιφέρεια Κεντρικής Μακεδονίας, τους εκπαιδευτικούς και υπεύθυνους μαθητείας των Επαγγελματικών Λυκείων και των Διευθύνσεων Δ/βάθμιας Εκπ/σης της Π.Δ.Ε. Κεντρικής Μακεδονίας, τους εκπαιδευτικούς της Ομάδας Υποστήριξης Μαθητείας και ιδιαίτερα όλους τους εκπαιδευτικούς των Επαγγελματικών Λυκείων που αγκάλιασαν το νέο θεσμό και δίδαξαν/διδάσκουν στα τμήματα μαθητείας καθώς και τους επόπτες μαθητείας, όπως επίσης και το προσωπικό της ομάδας μαθητείας της Διεύθυνσης Επαγγελματικής Εκπαίδευσης του ΥΠΠΕΘ, το οποίο έφερε σε πέρας ένα τεράστιο έργο. Χωρίς όλους αυτούς δεν θα ήταν δυνατό να γίνουν πράξη αυτά τα αποτελέσματα.

Τέλος θα θέλαμε να ευχαριστούμε όλες τις Ιδιωτικές και Δημόσιες Επιχειρήσεις, τους Δημόσιους Οργανισμούς, τους ΟΤΑ, τα ΝΠΔΔ και τα ΝΠΙΔ, που προσέφεραν **948 θέσεις μαθητείας σε αποφοίτους Επαγγελματικών Λυκείων (ΕΠΑ.Λ.) του Υπουργείο Παιδείας, Έρευνας και Θρησκευμάτων** συμμετείχαν και συμμετέχουν στο νέο θεσμό αυτό, βοηθώντας έτσι την τοπική κοινωνία και την τοπική οικονομία της Περιφέρειας Κεντρικής Μακεδονίας.

Οι 16 ειδικότητες που έχουν ενταχθεί ως τώρα στο πρόγραμμα μαθητείας των ΕΠΑΛ είναι οι εξής:

|  |  |  |
| --- | --- | --- |
| **α/α** | **Ειδικότητα Μεταλυκειακού έτους - τάξης Μαθητείας** |  |
| 1 | Υπάλληλος Διοίκησης και Οικονομικών Υπηρεσιών |  |
| 2 | Υπάλληλος Τουριστικών Επιχειρήσεων |  |
| 3 | Ηλεκτρολογικών Εγκαταστάσεων |  |
| 4 | Τεχνικός Ηλεκτρονικών και Υπολογιστικών Συστημάτων, Εγκαταστάσεων, Δικτύων και Τηλεπικοινωνιών |  |
|  |
| 5 | Τεχνικός Εγκαταστάσεων Ψύξης, Αερισμού και Κλιματισμού |  |
| 6 | Τεχνικός Οχημάτων |  |
| 7 | Τεχνικός Τεχνολογίας Τροφίμων και Ποτών |  |
| 8 | Τεχνικός Εφαρμογών Πληροφορικής |  |
| 9 | Σχεδιαστής Δομικών Έργων και Γεωπληροφορικής |  |
| 10 | Τεχνικός Φυτικής Παραγωγής |  |
| 11 | Βοηθός Νοσηλευτή |  |
| 12 | Βοηθός Ιατρικών –Βιολογικών Εργαστηρίων |  |
| 13 | Βοηθός Βρεφονηπιοκόμων |  |
| 14 | Βοηθός Φυσικοθεραπευτή |  |
| 15 | Αισθητικής Τέχνης |  |
| 16 | Γραφικών Τεχνών |  |

Ο αριθμός (σε ποσοστά) των μαθητευόμενων, ανά ειδικότητα για **το σχολικό έτος 2017-18**, στην ΠΔΕ Κεντρικής Μακεδονίας, φαίνεται στο παρακάτω σχήμα:

Το «Μεταλυκειακό Έτος-Τάξη Μαθητείας» αποτελεί μια προαιρετική εναλλακτική διαδρομή μετά την αποφοίτηση από το ΕΠΑΛ. Παρέχει τη δυνατότητα στους ενήλικες αποφοίτους του να εκπαιδευτούν στο χώρο εργασίας είτε του δημοσίου είτε του ιδιωτικού τομέα. Στους μαθητευόμενους παρέχεται αμοιβή ίση με το 75% του νόμιμου κατώτατου ημερομισθίου και πλήρη εργασιακά και ασφαλιστικά δικαιώματα. Κατά την 9-μηνη διάρκεια του προγράμματος, το οποίο τελεί υπό την εποπτεία των ΕΠΑ.Λ., οι απόφοιτοι συμμετέχουν στο «Πρόγραμμα εκπαίδευσης στο χώρο εργασίας − Μαθητεία σε εργασιακό χώρο» για 4 ημέρες την εβδομάδα, ενώ μία φορά την εβδομάδα παρακολουθούν εργαστηριακό μάθημα της ειδικότητας στο ΕΠΑΛ ή στο Εργαστηριακό Κέντρο.

Με τη συμμετοχή των αποφοίτων των ΕΠΑΛ στο θεσμό της μαθητείας επιχειρείται η ομαλή και ασφαλής είσοδός τους στην αγορά εργασίας, με στόχο τη στήριξή τους μετά την απόκτηση του πτυχίου τους. Ταυτόχρονα, σε αντίθεση με άλλες μορφές εκπαίδευσης στο χώρο εργασίας, εξασφαλίζεται, μέσω της εφαρμογής συγκεκριμένου Προγράμματος Σπουδών, ότι οι μαθητευόμενοι αποκτούν ουσιαστικές γνώσεις, σχετικές με την ειδικότητά τους. Με την ολοκλήρωση του προγράμματος οι απόφοιτοι αποκτούν Πτυχίο Επαγγελματικής Ειδικότητας Εκπαίδευσης και Κατάρτισης επιπέδου 5 του Εθνικού Πλαισίου Προσόντων, το οποίο χορηγείται μετά την ολοκλήρωση της πιστοποίησης των προσόντων τους από τον Εθνικό Οργανισμό Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π.).

Περιφερειακή Διεύθυνση Α/θμιας και Β/θμιας Εκπ/σης

Κεντρικής Μακεδονίας